Diari Oficial de la Generalitat Valenciana


Sumari del DOGV 6706, del 03-02-2012 (2012/945)

Informació pública de la sol·licitud d'autorització administrativa, aprovació de projecte i declaració d'utilitat pública a Iberdrola Distribución Eléctrica, SAU, en línia mixta, partides Peledar i Cañadilla per a Centre Penitenciari Levante II. Siete Aguas. Expedient número ATLINE/2011/51/46.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6706

Data del DOGV
:   03-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/945


Organisme emissor
:   Conselleria d'Economia, Indústria i Comerç

Tipus de document
:   Anunci

Informació pública de la sol·licitud d'autorització administrativa, aprovació de projecte i declaració d'utilitat pública a Iberdrola Distribución Eléctrica, SAU, en línia mixta, partides Peledar i Cañadilla per a Centre Penitenciari Levante II. Siete Aguas. Expedient número ATLINE/2011/51/46. [2012/945]
Se sotmet a informació pública la sol·licitud d'autorització administrativa i declaració en concret d'utilitat pública de la instal·lació elèctrica que s'indica més avall, d'acord amb el que preveuen l'article 9 del Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; l'article 9 del Reial Decret Legislatiu 1/2008, d'11 de gener, pel qual s'aprova el text refós de la Llei d'Avaluació d'impacte ambiental de projectes; els articles 20 i 31 del Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental; el Decret 32/2006, de 10 de març, pel qual es modifica el Decret 162/1990; i l'article 58 del Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana.
Peticionari: Iberdrola Distribució Elèctrica, SAU.
Emplaçament de la instal·lació: línia mixta partides Peledar i Cañadilla per a Centre Penitenciari Levante II (T-21/11) - Siete Aguas.
Documents sotmesos a informació pública:
- Projecte de la instal·lació elèctrica.
- Relació de béns i drets afectats.
- Estudi d'impacte ambiental
- Document de síntesi de l'estudi d'impacte ambiental
- Estudi d'integració paisatgística
Pressupost: 840.051,09 euros.
La qual cosa es fa pública per a general coneixement i perquè totes les persones físiques o jurídiques que es consideren afectades en els seus drets puguen examinar la documentació relacionada en el Servici Territorial d'Energia, siti al carrer de Gregorio Gea, 27, de València, i perquè dirigisquen al mateix servici territorial les al·legacions (per duplicat) que es consideren oportunes en el termini de trenta dies comptats a partir de l'endemà del dia de publicació d'este anunci.
Si transcorre el termini i no hi ha hagut al·legacions, es considerarà que estan conformes i decauran en el dret al tràmit corresponent. Això, sense perjuí de la interposició dels recursos que procedisquen contra la resolució definitiva del procediment, en els terminis legals i reglamentaris establits.